དེས་ན་ཆོས་ཀྱི་སྦྱིན་པ་ནི་འཇིག་རྟེན་ཕྱི་མ་ཕན་ཆེད་ཁོ་ནའི་བཤད་ཁྲིད་ཅིག་ཡིན་མི་དགོས་ཏེ།མི་རིགས་རང་གི་སྐད་ཡིག་མི་ཉམས་རྒྱུན་འཛིན་བྱེད་དགོས་པའི་གནས་ལུགས་གླེང་བ།བསླབ་བྱ་རྒྱག་པ།རེ་བ་བཏོན་པ།དངོས་སུ་སྐད་ཡིག་འཆད་ཁྲིད་སོགས་ཀྱིས་གོང་འཕེལ་གཏོང་བ།སྤྱི་ཚོགས་ལ་ཕན་པའི་རིག་གནས་སྣ་མང་ཁྲིད་སྟོན་བྱེད་པ།རིག་གནས་མཐུས་སྒོ་ཚང་དུ་གཏོང་བ།བཟོ་དང་གསོ་བ་སོགས་ལག་རྩལ་འདྲ་མིན་གང་བཟང་སློབ་པ།རང་གིས་ཤེས་པའི་ལག་རྩལ་གྱིས་གཞན་ལ་ཕན་བདེ་སྐྲུན་པ།མི་གཞི་ཀུན་སྤྱོད་བསྟན་པའི་དེང་རབས་ཀྱི་སློབ་གསོ་སོགས་ཧུར་ཐག་ངང་ཁྱབ་སྤེལ་དང་སྣེ་ཁྲིད་བྱེད་པ་བཅས་ཀྱང་ཆོས་ཀྱི་སྦྱིན་པའི་ཉམས་ལེན་ཡིན་ཏེ།བྱང་ཆུབ་ལམ་རིམ་ཆེན་མོལས།ཆོས་ཀྱི་སྦྱིན་པ་ནི།དམ་པའི་ཆོས་ཕྱིན་ཅི་མ་ལོག་པར་སྟོན་པ་དང་།བཟོ་ལ་སོགས་པ་འཇིག་རྟེན་གྱི་ལས་ཀྱི་མཐའ་ཁ་ན་མ་ཐོ་བ་མེད་པ་སློབ་པ་རིགས་པར་སྟོན་པ་དང་བསླབ་པའི་གཞི་འཛིན་དུ་འཇུག་པའོ།།ཞེས་གསུངས་ཡོད་པས་སོ།།